অথচ আলো দিচ্ছে হাজার হাজার গ্যালাক্সির সমান। আর তাই জ্যোতির্বিজ্ঞানীদের মধ্যে প্রশ্ন দেখা দিয়েছে এরা এত দূরে কেন? আমাদের জানা মহাবিশ্বের প্রান্তসীমায় এদের দেখা যায় কেন? আজ আমরা যে সব কোয়াসারকে দেখছি তা আমাদের কালের নয় তা কম করে হলেও তা ৩০০ কোটি বছর আগের অর্থাৎ সেগুলো মহাবিশ্বের অতীতের বিষয়। আর তাই গুরুতর প্রশ্নটি উঠে যে, কোয়াসাররা কেবলই অতীতের, মহাকাশের কৈশোর বয়সের কেন? এ যুগের ব্যাপার নয় কেন? অতীত বিশ্বে কোয়াসার ছিল, এখন নেই কেন? কোয়াসারদের এই ক্ষুদ্র আয়তন ও বিপুল শক্তি আজও এক দুর্ভেদ্য রহস্য হয়েই আছে। তবে মোটামুটি গ্রহণযোগ্য একটি ব্যাখ্যা হচ্ছে এই যে এগুলো আসলে মহাবিশ্ব সৃষ্টির আদি যুগের নিদর্শন মাত্র। মহাবিশ্বের বস্তু, গ্যাস, ধূলিকণা প্রভৃতি আদিতে কোয়াসারের আকারে সৃষ্টি হয়েছিল। যা অতিমাত্রায় সংক্ষুব্ধ হয়ে উঠেছিল। সেখান থেকেই ধীরে ধীরে স্থিত হয়ে পর্যায়ক্রমে নানান রূপ বিক্রিয়ার মাধ্যমে ক্রমান্বয়ে নীহারিকা, গ্রহ, তারা প্রভৃতি সৃষ্টি হয়েছে। অর্থাৎ এটি মহাবিশ্বের জ্যোতিষ্ক সৃষ্টির প্রক্রিয়ায় প্রাথমিক স্তর মাত্র। আজ আমরা যে সব গ্যালাক্সি, নীহারিকা দেখতে পাচ্ছি সেগুলো হয়ত আদিতে কোয়াসারই ছিল। এমনকি এ কথা আমাদের সৌরজগত ও মিল্কিওয়েসহ সব গ্যালাক্সিদের ক্ষেত্রেও প্রযোজ্য। আগেই বলা হয়েছে যে এটি পূর্ণাঙ্গ মত নয়। এই রহস্যের সমাধান পাওয়ার জন্য আমাদের আরো কিছুদিন অপেক্ষা করতে হবে।